Komagvær

Komagvær (kvensk: Kumaveri, nordsamisk: Stuorrajohgohppi) er ei bygd i Vardø kommune i Finnmark. Stedet ligger ved Varangerfjorden på østsida av Varangerhalvøya, ca. 10 km sørvest for Kiberg. Europavei 75 går gjennom stedet. Komagelva renner ut i Varangerfjorden ved Komagvær.

Ifølge Norske Gaardnavne har Komagvær navn etter fjellet Komagen, som ligner på en kommag.Oluf Rygh, Just Qvigstad, Magnus Olsen: Norske Gaardnavne - Finmarkens Amt. Fabritius, Kristiania 1924 (s. 302, digitalisert av Nasjonalbiblioteket) En mer fantasifull forklaring på navnet finnes i et sagn, der det fortelles at stalloer fra Mortensnes i Vadsø en gang vandret langs Varangerfjorden. Da sola sto opp, måtte de løpe hjem til hula de bodde i. Den ene stalloen mistet en av komagene sine, og den andre mistet en av skallene. Siden da har stedene hatt navnene Komagvær og Skallelv.Per K. Bertelsen: Stedsnavn i Finnmark. Skoledirektøren / Høgskolen i Finnmark, Vadsø 1978 (s. 51, digitalisert av Nasjonalbiblioteket)

Komagvær var eget poststed fra 1899 til 1982. Stedet hadde brevhus fra 1. august 1899Postmuseets poststedsdatabase: Komagvær  (besøkt 15. april 2015) og deretter poståpneri (postkontor) fra 1. april 1930 til 31. august 1982. Komagværs postnummer (fra 1968) var 9863.Postmuseets poststedsdatabase: 9863 Komagvær  (besøkt 15. april 2015)

Referanser

Kategori:Bygder og grender i Finnmark
Kategori:Bosetninger i Vardø